- Կարծում եմ՝ Իրանի իշխանությունների, Հասան Ռոհանիի քաղաքական հակառակորդները պահպանողականներն են: Որովհետեւ բողոքի ցույցերը սկսվեցին Մաշհադ քաղաքում, որը հայտնի է պահպանողական հայացքներով, պահպանողական բնակչությամբ: Այնտեղ բնակչությունը հիմնականում ոչ լիբերալ հայացքներ ունի: Այնուհետեւ ցույցերը տարածվեցին այլ մեծ քաղաքներում: Իմ կարծիքով, այնուամենայնիվ, պահպանողական շրջանակները կազմակերպեցին, ինչպես նաեւ որոշակի տեղեկատվական աջակցություն կար արտասահմանից: Իրանի իշխանություններն ասում են, որ սոցիալական ցանցերում լայնորեն տարածվող հեշթեգերն ուղարկվում էին արտասահմանից, մասնավորապես, նշում են, որ Սաուդյան Արաբիայից եւ Ամերիկայի Միացյալ Նահանգներից էին տարածվում: